
REFERATUL DE APROBARE A PROIECTULUI DE HOTĂRÂRE
 privind modificarea HCL nr.475/30.09.2022, modificată prin HCL nr. 16/19.01.2023, privind aprobarea proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice


1. Descrierea situației actuale

[bookmark: _Hlk124782486]	În data de 10.10.2022 a fost depus spre finanțare proiectul  „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, pentru a accesa fondurile europene nerambursabile prin Planul Național de Redresare și Reziliență , Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice în baza Auditului energetic și a Expertizei tehnice.
Obiectivul general al proiectului îl reprezintă creşterea eficienţei energetice a clădirii „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, prin realizarea unor lucrări de intervenţie care determină diminuarea consumurilor energetice și lucrări conexe care contribuie la implementarea proiectului.
Reducerea consumului de energie pentru încălzirea clădirilor publice are ca efecte reducerea costurilor de întreținere cu încălzirea, creșterea independenței energetice prin reducerea consumului de combustibil utilizat la prepararea agentului termic.
	Indicatorii de proiect care fac obiectul monitorizării implementării și performanței investiției propuse prin proiect sunt: scăderea consumului anual de energie finală în clădirile publice, scăderea consumului anual specific de energie primară, numărul clădirilor care beneficiază de măsuri de creștere a eficienței energetice.
			Prin HCL nr. 475/30.09.2022, modificată prin HCL nr. 16/19.01.2023, a fost aprobată suma de 1.092.982,00 Euro (fără TVA) respectiv 5.380.422,49 lei la (fără TVA) pentru efectuarea lucrărilor de eficientizare, precum și suma de 25.000 euro (fără TVA) respectiv 123.067,50 lei (fără TVA) pentru achiziția și instalarea unei stații de încărcare vehicule electrice; suma de 1.045.663,10 lei reprezentând TVA-ul aferent cheltuielilor eligibile se suportă de la bugetul de stat în conformitate cu prevederile OUG 124/2021 Prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice se finanțează exclusiv lucrări de creșterea performanțelor energetice.
	
2. Schimbări preconizate și rezultate așteptate

		Documentația tehnico-economică – faza DALI a fost finalizată și aprobată prin HCL nr. 112/21.03.2023. În urma verificării documentației de către coordonatorul de reformă (Ministerul Dezvoltării Regionale și Administrației Publice), a fost solicitată aprobarea noii valori a proiectului și suportarea din bugetul local a sumelor ce depășesc valoarea maximal eligibilă stabilită conform ghidului și a contractului de finanțare.  
Astfel, prin solicitarea de clarificări nr.12674/17.07.2023 s-a solicitat transmiterea Hotărârii de aprobare a documentației tehnico-economice (faza DALI/SF) și a Anexei care să conțină detalierea indicatorilor tehnico-economici și a valorilor acestora în conformitate cu documentația tehnico-economică asumată de proiectant și corelarea Valorii totale a proiectului (5.503.489,99 RON) din Cererea de finanțare cu cea din Hotărârea de aprobare a documentației tehnico-economice.
	
3. Alte informații:

	Pentru implementarea în bune condiții a proiectului, este necesară apobarea alocării din bugetul local a valorii de 5.156.109,26 lei, inclusiv TVA, reprezentând cheltuieli ce depășesc valoarea maximă eligibilă ce poate fi suportată din bugetul PNRR. 

4. Concluzii:

Având în vedere condițiile prevăzute în ghidul solicitantului de fonduri europene nerambursabile PNRR Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice se impune modificarea HCL nr.475/30.09.2022, modificată prin HCL nr. 16/19.01.2023, privind aprobarea proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”.

